Det lokale politi er ved at undersøge stedet for spor og afhøre eventuelle vidner. Der er blandt andet blodspor i en vindueskarm. Politiet laver prøver for at se, om blodet tilhører en mulig gerningsmand. Det var en rengøringsdame, der ringede til politiet, da hun mødte på arbejde klokken halv fem i morges. Synet der mødte personalet var rystende. -Det er bare rigtig træls. Nu har der ikke været noget hærværk i godt et år, men det ser ud til, at det er tilbage nu, siger teknisk medarbejder Lars Bo Larsen fra Tornhøjskolen til TV2/Nord. Efter den første gennemgang ser det ikke ud til, der er stjålet noget. Der er tale om ren hærværk.

Referat:
I nat har ukendte gerningsmænd smadret mindst 30 ruder på Titanskolen, Tornhøjskolen og den tilhørende børnehave, dus og hal i Aalborg Øst.